Царква Ўваскрасеньня Хрыстова (Ашмяны)

**Царква́ Ўваскрасе́ньня Хрысто́ва** — помнік гісторыі другой паловы XIX стагодзьдзя (мураўёўка) у Ашмянах. Знаходзіцца ў цэнтры места, на гістарычным Рынку. Дзее. Твор архітэктуры расейскай эклектыкі.

## Гісторыя

Мураваную царкву Ўрадавага сыноду Расейскай імпэрыі (Маскоўскай царквы) у Ашмянах збудавалі на месцы зьнішчанага расейскімі ўладамі касьцёла і кляштару дамініканаў, каб сьцерці памяць пра ўчыненую расейскімі карнікамі разьню жанчынаў і дзяцей у час здушэньня вызвольнага паўстаньня. Дазвол на пабудову выдалі 7 сакавіка 1873 году. Каштарыс і праект зацьвердзілі ў 1875 годзе (аўтар праекту расейскі архітэктар Мікалай Чагін). Будаваньне вялося ў верасьні 1873 — жніўні 1883 году. 4 верасьня 1883 году царкву асьвяціў архіяпіскап літоўскі і віленскі Аляксандар. У 1894 годзе на царкву выдзелілі суму ў 600 рублёў паводле духоўнага тэстамэнту П. Медынцавай.

У 1934 годзе сьвятаром быў рэлігійна-грамадзкі дзяяч беларускага замежжа Мікалай Лапіцкі (1907—1976). У 1964 годзе савецкія ўлады зачынілі царкву (тутэйшы касьцёл зачынілі яшчэ ў 1948 годзе). У 1990 годзе будынак перадалі вернікам. Зноў дзее зь лютага 1992 году. Прастольнае сьвята — Вялікдзень. Улетку 2001 году пры царкве адбылося ўрачыстае адкрыцьцё капліцы, прысьвечанай 2000-годзьдзю хрысьціянства, на якім быў япіскап наваградзкі і лідзкі Гурый.

## Архітэктура
Прыклад сынадальнага кірунку эклектычнай царкоўнай архітэктуры Расейскай імпэрыі. Гэта крыжова-купальны храм зь нізкімі прастакутнымі бакавымі прыдзеламі і апсыдай. Над сяродкрыжжам — 8-гранны сьветлавы барабан пад пакатым шатровым дахам, завершаным купалам-цыбулінай на глухім 8-гранным барабане. Над прытворам узвышаецца 8-гранны ярус шатровай званіцы з купалам-цыбулінай. Крылы прытвораў накрываюць 2-схільныя дахі. Тры ўваходы (галоўны і 2 бакавыя) маюць выгляд манумэнтальных парталаў з кілепадобнымі аркамі. Сьцены падзяляюцца лапаткамі, апяразаюцца буйнымі аркатурнымі фрызамі. Сымэтрыя архітэктурных роўніцаў падкрэсьліваецца лучковымі аконнымі праёмамі і роўнымі ліштвамі.

У інтэр’еры пануе 2-сьветлавая прастора сяродкрыжжа, у якое пры дапамозе ветразевай канструкцыі адкрываецца 8-гранны барабан.

## Галерэя

### Гістарычныя здымкі і графіка

Ašmiany, Rynak, Vaskrasienskaja. Ашмяны, Рынак, Васкрасенская (1900).jpg|каля 1900 г.
Ašmiany, Rynak, Vaskrasienskaja. Ашмяны, Рынак, Васкрасенская (1901-14).jpg|да 1915 г.
Ašmiany, Rynak, Vaskrasienskaja. Ашмяны, Рынак, Васкрасенская (1915).jpg|1915 г.
Ašmiany, Rynak, Vaskrasienskaja. Ашмяны, Рынак, Васкрасенская (07.1941).jpg|ліпень 1941 г.


Ašmiany, Rynak, Vaskrasienskaja. Ашмяны, Рынак, Васкрасенская (1941).jpg|1941 г.
Ašmiany, Rynak, Vaskrasienskaja. Ашмяны, Рынак, Васкрасенская (1941-44).jpg|1941—1944 гг.
Ašmiany, Rynak, Vaskrasienskaja. Ашмяны, Рынак, Васкрасенская (1941-44) (2).jpg|1941—1944 гг.
Ašmiany, Rynak-Župranskaja. Ашмяны, Рынак-Жупранская (1941-44).jpg|1941—1944 гг.


### Сучасныя здымкі

Orthodox church of Resurrection, Ashmiany.jpg|Выгляд да аднаўленьня
Aschmjany Orthodoxe Kirche.JPG|Агульны выгляд
Ashmyany orthodox church.jpg|Бакавы фасад 
Ašmiany, church of the Resurrection.jpg|Выгляд уночы 


## Заўвагі

## Крыніцы

## Літаратура
* 
* 

## Вонкавыя спасылкі
* 

Ашмяны
Катэгорыя:Хрысьціянскія храмы Ашмянаў
Катэгорыя:Праваслаўныя храмы Ашмянскага раёну
Катэгорыя:Храмы пад тытулам Уваскрэсеньня Хрыстовага
Катэгорыя:Зьявіліся ў 1883 годзе
Катэгорыя:1883 год у Беларусі
Катэгорыя:Псэўдарускія збудаваньні Беларусі